বিজেপির দাবি, সকলেই দলে যোগ দিতে এসেছেন। অথচ যাঁদের দেখিয়ে তা দাবি করা হল, তাঁদের একাংশের বক্তব্য, বিজেপির দফতরে আনা হচ্ছে, তাঁরা জানতেনই না। ট্রেন-বাসে বিনামূল্যের পাস, স্বাস্থ্যবীমা এবং ভাতা দেওয়া হবে বলে তাঁদের কলকাতায় আসতে বলা হয়েছে। তার জন্য টাকাও দিয়েছেন তাঁরা। যা নিয়ে রীতিমতো অস্বস্তিতে পড়তে হল বিজেপির রাজ্য নেতাদের। তৃণমূলের মহা সচিব তথা শিক্ষামন্ত্রী পার্থ চট্টোপাধ্যায়ের কটাক্ষ, ‘‘এ তো প্রতারণা! এতেই প্রমাণ হয়, বিজেপি মরিয়া হয়ে উঠেছে।’’